Document ID: 32007R0342

UREDBA KOMISIJE (ES) št. 342/2007
z dne 29. marca 2007
o spremembi Uredbe (ES) št. 489/2005 glede določitve intervencijskih centrov in prevzema neoluščenega riža s strani intervencijskih agencij po pristopu Bolgarije in Romunije k Evropski uniji
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1785/2003 z dne 29. septembra 2003 o skupni ureditvi trga za riž (1) in zlasti člena 6(3) ter člena 7(5) Uredbe,
ob upoštevanju naslednjega:
(1)
Člen 6(2) Uredbe (ES) št. 1785/2003 določa, da seznam intervencijskih centrov za prevzem neoluščenega riža določi Komisija po posvetovanju z državami članicami. Ta seznam je naveden v Prilogi I k Uredbi Komisije (ES) št. 489/2005 z dne 29. marca 2005 o podrobnih pravilih za uporabo Uredbe Sveta (ES) št. 1785/2003, kar zadeva določitev intervencijskih centrov in prevzem neoluščenega riža s strani intervencijskih agencij (2). Zaradi pristopa Bolgarije in Romunije k Evropski uniji 1. januarja 2007 je treba za ti novi državi članici določiti intervencijske centre in jih vključiti v navedeni seznam.
(2)
Člen 7(1) Uredbe (ES) št. 1785/2003 omejuje količine, ki jih lahko odkupijo intervencijske agencije v Skupnosti, na 75 000 ton. Da bi to količino pravično razdelili, so bile z Uredbo (ES) št. 489/2005 določene količine za vsako državo članico pridelovalko, ob upoštevanju nacionalne osnovne površine, določene v Uredbi Sveta (ES) št. 1782/2003 z dne 29. septembra 2003 o skupnih pravilih za sheme neposrednih podpor v okviru skupne kmetijske politike in o uvedbi nekaterih shem podpor za kmete (3), ter povprečnih donosov iz Priloge VII k navedeni uredbi. Zaradi pristopa Bolgarije in Romunije k Evropski uniji je treba ponovno pregledati to razdelitev med države članice pridelovalke, ob uporabi enakih meril za razdelitev, kot so tista, ki so bila upoštevana ob sprejetju Uredbe (ES) št. 489/2005, vendar ob upoštevanju osnovnih površin Bolgarije in Romunije.
(3)
Uredbo (ES) št. 489/2005 je zato treba ustrezno spremeniti.
(4)
Ukrepi, predvideni s to uredbo, so v skladu z mnenjem Upravljalnega odbora za žita -
SPREJELA NASLEDNJO UREDBO:
Člen 1
Uredba (ES) št. 489/2005 se spremeni:
1.
Priloga I se spremeni v skladu s Prilogo I k tej uredbi.
2.
Priloga V se nadomesti z besedilom iz Priloge II k tej uredbi.
Člen 2
Ta uredba začne veljati na dan objave v Uradnem listu Evropske unije.
Ta uredba je v celoti zavezujoča in se neposredno uporablja v vseh državah članicah.
V Bruslju, 29. marca 2007

Labels: 2
17
3
6
18
15